               ЕВРОПЕЙСКА КОМИСИЯ
            ???????, 2.6.2015
            COM(2015) 232 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията (заявление от Финландия — EGF/2015/001 FI/Broadcom)

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Правилата, приложими по отношение на финансовото участие на Европейския фонд за приспособяване към глобализацията (ЕФПГ), са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                (наричан по-долу „Регламентът за ЕФПГ“).

               2.На 30 януари 2015 г. Финландия подаде заявление EGF/2015/001 FI/Broadcom за финансово участие от страна на ЕФПГ вследствие на съкращения
                  2
                във Broadcom Communications Finland  и при двама доставчици или производители надолу по веригата във Финландия.

               3.След като направи оценка на настоящото заявление, Комисията заключи в съответствие с всички приложими разпоредби на регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по линия на ЕФПГ

                        EGF/2015/001 FI/Broadcom

                        Държава членка

                        Финландия

                        Съответен район (съответни райони) (ниво 2 по NUTS):

                        Всички региони на Финландия с изключение на острови Оланд

                        Дата на подаване на заявлението

                        30 януари 2015 г.

                        Дата на потвърждението за получаване на заявлението

                        13 февруари 2015 г.

                        Дата, на която е поискана допълнителна информация

                        13 февруари 2015 г.

                        Краен срок за предоставяне на допълнителната информация

                        27 март 2015 г.

                        Краен срок за приключване на оценката:

                        19 юни 2015 г.

                        Критерий за намеса

                        член 4, параграф 1, буква а) от Регламента за ЕФПГ

                        Основно предприятие

                        Broadcom Communications Finland

                        Сектор(и) на икономическа дейност

                        (Разделение по NACE Revision 2)
                           3

                        Разделение 46 („Търговия на едро, без търговията с автомобили и мотоциклети“)

                        Брой дъщерни предприятия, доставчици и производители надолу по веригата

                        2

                        Референтен период (четири месеца):

                        11 август 2014 г. — 11 декември 2014 г.

                        Брой съкращения а)

                        568

                        Брой на съкращенията преди и след референтния период б)

                        0

                        Общ брой на съкращенията (a + б)

                        568

                        Общ брой на допустимите бенефициери от целевата група

                        568

                        Общ брой на бенефициерите от целевата група

                        500

                        Брой млади хора от целевата група, които не работят и не са ангажирани в никаква форма на образование или обучение (NEET)

                        0

                        Бюджетни средства за персонализирани услуги (в евро)

                        2 172 000

                        Бюджетни средства във връзка с усвояването на отпуснатата помощ по линия на ЕФПГ
                           4
                         (в евро)

                        103 000

                        Общ бюджет (в евро)

                        2 275 000

                        Участие на ЕФПГ (60 %) (в евро)

                        1 365 000

               ОЦЕНКА НА ЗАЯВЛЕНИЕТО

               Процедура

               4.На 30 януари 2015 г., в рамките на 12-седмичния срок от датата, на която бяха изпълнени критериите за намеса, установени в член 4 от регламента за ЕФПГ, Финландия подаде заявление EGF/2015/001 FI/Broadcom. На 13 февруари 2015 г., в двуседмичния срок от датата на подаване на заявлението, Комисията потвърди получаването му и поиска допълнителна информация от Финландия. Тази допълнителна информация бе предоставена в шестседмичен срок от датата на искането. На 19 юни 2015 г. изтича 12-седмичният срок от датата на получаване на пълното заявление, в рамките на който Комисията следва да приключи оценката си за това дали заявлението отговаря на условията за финансово участие.

               Допустимост на заявлението

               Засегнати предприятия и бенефициери

               5.Заявлението се отнася до 568 работници, съкратени в Broadcom Communications Finland, и двама доставчици или производители надолу по веригата. Основното предприятие е извършвало дейност в икономическия сектор, класифициран в разделение 46 по NACE Revision 2 („Търговия на едро, без търговията с автомобили и мотоциклети“). Съкращенията, са били извършени от предприятията във всички региони от NUTS
                  5
                ниво 2 на Финландия (с изключение на островите Оланд), като най-засегнатият регион е Northern Ostrobothnia (FI1A).

                        Предприятия и брой на съкратените лица по време на референтния период

                        Broadcom Communications Finland

                        563

                        Nice-Business Solutions, Финландия

                        4

                        Infocare

                        1

                        Общо предприятия: 3

                        Общо съкратени лица:

                        568

               Критерии за намеса

               6.Финландия подаде заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно които е необходимо за референтен период от четири месеца в дадено предприятие в държава членка да са били съкратени най-малко 500 работници, включително при неговите доставчици и производители надолу по веригата и/или самостоятелно заети лица, които са прекратили своята дейност.

               7.Четиримесечният референтен период за заявлението е от 11 август 2014 г. до 11 декември 2014 г.

               8.Съкращенията по време на референтния период са, както следва:

               –563 работници, съкратени в Broadcom Communications Finland

               –5 работници, съкратени от двама доставчици на Broadcom или негови производители надолу по веригата.

               Изчисляване на съкращенията и на прекратяването на дейност

               9.Съкращенията по време на референтния период са изчислени, както следва:

               –563, считано от датата на индивидуалното предизвестие от работодателя за съкращаване или за прекратяване на трудовия договор на работника.

               –5 от датата на фактическото прекратяване на трудовия договор или изтичането на неговия срок.

               Бенефициери, отговарящи на критериите

               10.Поради това общият брой на допустимите бенефициери възлиза на 568 души.

               Връзка между съкращенията и големите структурни промени в моделите на световната търговия, възникнали вследствие на глобализацията

               11.За да установи връзката между съкращенията и големите структурни промени в моделите на световната търговия вследствие на глобализацията, Финландия заяви, че според статистиката през 2005 г. разработването на набори от интегрални схеми (областта, в която Broadcom Communications Finland е развивала дейността си) е осигурявало работа на около 5000 души в Европа. Докато броят на служителите, ангажирани в разработването на продукти в сектора се е увеличил в световен мащаб — особено в Азия и в САЩ, в Европа той рязко е спаднал, като през 2014 г. е достигал само няколкостотин души.

               12.Разработването и продажбата на набори от интегрални схеми за мобилни телефони е в ръцете на малко на брой дружества, от които Qualcomm (САЩ) е най-голямото (с пазарен дял от около 66 % през първото тримесечие на 2014 г. според Strategy Analytics
                  6
               ). Следващите най-големи дружества са MediaTek в Тайван, Spreadtrum в Китай и Marvell и Intel в САЩ.

               13.Съкращенията в Broadcom са свързани с тенденцията, която засяга цялата финландска електронна промишленост, и са достигнали своя връх с обявяването от Nokia на мащабни съкращения през 2011 г. През 2012 г. Nokia първо е съкратила 1000 души в завода си в Salo (EGF/2012/006 FI/Nokia Salo), последвани от още 3700 в края на 2012 г. и през пролетта на 2013 г. (EGF/2013/001 FI/Nokia). Прекратена е била разширена програма за разработване на продукти, а значителен брой работни места са били съкратени.

               14.През първите години на 21-ви век броят на служителите във финландски предприятия в електронната и електротехническата промишленост със седалище във Финландия и в дъщерни дружества в други държави показа постоянно развитие, но от 2007 г. насам има явна промяна, като броят им в други държави нараства, докато в същото време във Финландия се отбелязва непрекъснат спад.

               15.През първите години на 21-ви век, броят на служителите във финландските дъщерни дружества на всички континенти се увеличи, а от 2004 г. Азия се открои като най-големият работодател в електронната и електротехническата промишленост. Числеността на персонала в Европа е продължила да расте до 2008 г., след което е започнала да намалява.

               16.Към днешна дата разделение 46 по NACE Revision 2 („Търговия на едро, без търговията с автомобили и мотоциклети“) е предмет на две заявления по ЕФПГ (другото е EGF/2010/012 NL/Noord Holland ICT), и двете в областта на информационните и комуникационните технологии (ИКТ) и свързани с глобализацията на търговията.

               Събития, довели до съкращенията и до прекратяване на дейността

               17.Събитието, довело до съкращенията в Broadcom, е решението за постепенното закриване на дейността на дружеството по процесорите за управление на клетъчната радиовръзка, което е засегнало 3000 души в света, 600 от които във Финландия. Broadcom закрива всички свои дейности във Финландия; проектирането на набори от интегрални схеми за мобилни телефони се прехвърля от Broadcom и се планира да продължи в Съединените щати и Азия.

               18.През 2005 г. е имало четири основни производители на набори от интегрални схеми за мобилни телефони в Европа. Nokia и Philips са проектирали свои собствени набори от интегрални схеми, Ericsson Mobile Platforms (EMP) са ги проектирали основно за Sony-Ericsson, а Infineon са ги произвеждали с търговска цел за производителите на телефони. Nokia е разработвала набори от интегрални схеми за собствените си телефони от 80-те години на 20 век. Дружеството е извършвало по-голямата част от разработването, докато действителното производство на набори от интегрални схеми се е извършвало основно в заводите на Texas Instruments (TI) и STMicroelectronics (STM). Nokia решиха да се откажат от собственото си производство през 2007 г. и продадоха развойните си звена на STMicroelectronics.

               19.На този етап Nokia все още се е занимавала с проектирането на безжични модеми и е издавала лицензи за разработките си на производителите на набори от интегрални схеми, включително специфични предавателни модули (STM). Nokia се е отказала от проектирането на модеми през 2010 г., когато е продала тези дейности на Renesas Mobile Corporation (RMC), японското дъщерно дружество Renesas Electronics (REC). Във връзка с тази сделка около 1100 дизайнери на продукти на Nokia са преминали към нов работодател.

               20.Поради големи дългосрочни загуби на REC беше взето решение за закриване на RMC през 2013 г. През есента на 2013 г. REC е продало тази част от производството си на модеми, свързана с високоскоростно предаване на данни (LTE)
                  7
               , на Broadcom (BCM), и около 800 души, които преди това са били работели в  Renesas, са станали част от Broadcom. Само след няколко месеца Broadcom на свой ред е обявило, че цялата му дейност по процесорите за управление на клетъчната радиовръзка постепенно ще бъде закрита. На този етап вече не е било възможно да се намерят нови купувачи.

               Очаквано въздействие на съкращенията върху местната, регионалната или националната икономика и заетост

               21.Съкращенията имат значително неблагоприятно въздействие, особено върху икономиката в региона на Northern Ostrobothnia (част от региона FI1A на ниво NUTS 2), където са извършени 424 от 568-те съкращения. В този регион равнището на безработицата непрекъснато е с няколко процентни пункта по-високо от средното за страната. През август 2014 г., докато равнището на безработицата за страната е било 12,2 %, в Northern Ostrobothnia то е било 14,1 %, а в най-засегнатия град, Oulu, е било 16,1 %.

               22.Понастоящем съществуват около 1250 работещи звена в сектора на ИКТ в Northern Ostrobothnia, като повечето от тях са разположени в Oulu. Секторът се бори с последиците от международната икономическа рецесия в продължение на години, но е бил по-конкретно засегнат от значителната вътрешна структурна промяна, при която големи водещи дружества са преразгледали своите стратегии, преместили са дейността си на други пазари и са рационализирали производството си в отговор на засилващата се конкуренция. Секторът на ИКТ е в основата на икономиката в подрегион Oulu в продължение на години. Относителният дял на работните места в целия сектор на информационните и комуникационните технологии в подрегиона е около 12 %, което в рамките на Финландия може да се сравнява само с градската зона на Helsinki.

               23.Трудностите, пред които е изправен секторът, и новите политики на дружествата са довели до многобройни съкращения в частния сектор. Въпреки че предприятията в сектора на ИКТ са осигурявали работа на около 13 000 души в региона през 2008 г., тази цифра е намаляла до около 10 500 през 2012 г. Оттогава насам бяха проведени допълнителни съкращения и настоящата оценка е за по-малко от 10 000. Дружествата преминават от производство към създаването на съдържание, и от големи промишлени предприятия в световен мащаб към дейност, извършвана от по-малки звена. Освен дружествата, публичният сектор също е важен източник на работни места за специалисти в областта на ИКТ. Поради заложените в публичния сектор цели за икономии, в него вече не се предлагат толкова работни места, колкото преди и тази тенденция ще се запази в бъдеще.

               24.Специфична характеристика на подрегион Oulu е, че около двама на всеки трима безработни са високообразовани специалисти с добро ниво на професионален опит. Подрегион Oulu дълго време е бил важен център за научноизследователска и развойна дейност в областта на ИКТ, където са били наети специалисти в различни области на инженеринговата дейност или обработката на данни.

               25.Възрастовата структура на сектора на ИКТ е представена от млади хора. Половината от настоящите безработни лица, търсещи работа, са на възраст под 40 години. Особено по-възрастните работници изпитват трудности при намирането на нови работни места, а дългосрочната безработица се увеличава. От безработните лица с опит в областта на ИКТ в Northern Ostrobothnia около половината (450 безработни лица) са били без работа над една година; почти 300 от тези безработни лица, търсещи работа, са високообразовани.

               26.Съкращенията в Broadcom значително са повишили нивото на безработицата в Oulu. Съкращенията по-специално ще увеличат броя на безработните експерти на високо ниво. В подрегион Oulu активно се разработват нови сектори на растеж, което трябва да гарантира включването на безработните експерти в областта на ИКТ. Много от тях разполагат със солиден опит в проектирането и разработването на продукти, които могат да се използват в бъдеще, или в ИКТ, или в сектори, в които ИКТ имат приложение.

               Бенефициери от целевата група и предложени действия

               Бенефициери от целевата група

               27.Прогнозният брой на съкратените работници, от които се очаква да вземат участие в мерките, е 500. Разпределението на тези работници по пол, гражданство и възрастова група е следното:

                        Категория

                        Брой
                           бенефициери от целевата група

                        Пол:

                        Мъже:

                        442

                        (88,4 %)

                        Жени:

                        58

                        (11,6 %)

                        Гражданство:

                        Граждани на ЕС:

                        487

                        (97,4 %)

                        Граждани на държави извън ЕС:

                        13

                        (2,6 %)

                        Възрастова група:

                        15—24 години:

                        1

                        (0,2 %)

                        25—29 години:

                        19

                        (3,8 %)

                        30—54 години:

                        470

                        (94,0 %)

                        55—64 години:

                        10

                        (2,0 %)

                        над 64 години:

                        0

                        (0,0 %)

               28.Поради това общият прогнозен брой на бенефициерите от целевата група, които се очаква да участват в мерките, е 500 души.

               Допустимост на предложените действия

               29.Финландия планира три вида мерки за съкратените работници, които са обхванати от настоящото заявление: i) помощ за преминаване на нова работа, ii) помощ за започване на своя собствена стопанска дейност и iii) възможност за обучение или образование. Всички изброени по-долу мерки се съчетават, за да образуват съгласуван пакет персонализирани услуги, с които се цели съкратените работници отново да започнат работа:

               30.Предоставяне на съвети и други подготвителни мерки: на безработните лица може да се предостави помощ при техниките за търсене на работа, чрез съвети и насоки, посещения на трудови борси, съдействие при изготвяне на кандидатури за работа и автобиографии. Тази услуга ще се предоставя на различни по размер групи. В зависимост от групата продължителността на обучението ще варира между 5 и 20 дни. На групите се предоставя и подробно професионално ориентиране, като акцентите са съвместната работа и работните практики. Този вид предоставяне на съвети може да продължи до 40 дни. Професионалните съветници могат да работят както с отделни лица, така и с групи и да бъдат техни партньори при търсенето на работа и наставници както на работниците, така и на работодателите при започване на нова работа. Всяко лице, което търси работа, може да получи до 50 часа професионални съвети.

               31.Също така работниците могат да се възползват от редица експертни оценки. Чрез тях могат да бъдат оценени например работоспособността на дадено лице, в т.ч. здравните аспекти, компетентностите и професионалните качества или предприемаческите умения и потенциал на работника.

               32.Услуги по наемане на работа и стопански услуги от звено за обслужване: на съкратените работници се предоставят на разположение индивидуално определени звена за услуги, които да ги обслужват на етапа на изпълнение на мерките. Задачата на звената за услуги е да съветват засегнатите работници от самото начало, като им предоставят много по-персонализирани и целенасочени услуги, отколкото предоставяните обикновено от бюрата по труда. Ако лицата от целевата група не могат да си намерят нова работа в разумен период от време, им се назначава наставник, който има познания в сектора на ИКТ. Наставникът ще бъде в състояние да помогне на работниците или чрез специфични техники за търсене на работа, или ще ги насочи в посока на създаване на собствен бизнес.

               33.Обучение и преквалификация: Целта на мерките за обучение е лицата, които нямат план за професионално развитие, да придобият основна или професионална квалификация в сектор с висока заетост под формата на продължаващо обучение или висше образование чрез подобряване на съществуващите умения или на ориентиране или подготвително обучение за пазара на труда. Обучението се изготвя в зависимост от целевата група, а курсовете могат да включват например разширяване на уменията в сферата на информационните и комуникационните технологии, управление на проекти, управление на качеството и финансово управление, както и развитие на предприемаческите умения. Разширеното обучение за развитие на дружествата (т.нар. KEKO) може да подготви едно лице да управлява конкретен проект за развитие на дадено дружество.

               34.Доставчиците на услуги могат да изплатят финансови стимули (субсидии за изплащане на възнаграждения) като част от възнаграждението за всяко трудово правоотношение, установено за работник от целевата група. От 2015 г. субсидията за изплащане ще бъде между 30 и 50 % от съответните разходи за заплати, в зависимост от това колко време лицето, което ще бъде наето чрез субсидията, е било безработно. Продължителността на периода на подпомагане ще се определя въз основа на индивидуалните нужди на въпросното лице (напр. компетентност за нова работа).

               35.Насочване към предприемачество и услуги за нови предприемачи: Действията, свързани с насърчаването на предприемачеството, се прилагат под формата на обучения от типа бизнес инкубатор и обучения по предприемачество, свързани с политиката в областта на заетостта. Освен това на новите предприемачи се предоставят съвети, консултантски услуги и подкрепа. Създаването на нови предприятия ще бъде подкрепено чрез подрегионални мрежи за стопански услуги и предлаганото от MEE Corporation планиране за корпоративни клиенти. Концепцията на бизнес инкубатора ще се използва за изпълнение на диверсифицирано обучение за пазара на труда, с упражнения за работа в екип под ръководството на обучаващата организация.

               36.Безвъзмездни средства за започване на предприемаческа дейност: Безвъзмездните средства за започване на предприемаческа дейност осигуряват доход на начинаещия предприемач за периода, който се счита за необходим за започване и установяване на напълно функциониращо предприятие, а по-конкретно в рамките на не повече от 18 месеца. Безвъзмездните средства за започване на предриемаческа дейност се състоят от две части, основна субсидия и допълнителна сума. През 2014 г. основната субсидия е възлизала на 32,66 EUR на ден. Допълнителната сума е достигала максимално 60 % от основната субсидия. Средният размер на безвъзмездните средства за започване на предриемаческа дейност възлиза на 6000 EUR, но сумата за всеки бенефициер се определя за всеки отделен случай.

               37.Пътни и квартирни надбавки и надбавки за разходи по преместване: Лицата, търсещи работа, могат да получат надбавка за направените от тях пътни разходи и разходи за настаняване при търсенето на работа или при участието им в обучение за насърчаване на заетостта, както и компенсация за разходите по преместването им, ако приемат предложение за работа извън обичайния район на придвижване до работното място. С помощта на тези надбавки бенефициерите ще бъдат насърчени да търсят работа в по-голям географски район.

               38.Проучвания и посещения на предприятията: Целта на проекта е да се натрупат повече познания за сектора на ИКТ чрез изготвяне на регионални прогнозни данни за сектора на ИКТ чрез проучвания и посещения на предприятията. Той ще се използва за планиране на услуги, специално разработени за целевата група и за подобряване на уменията по отношение на закупуването на услуги, които оказват подкрепа на целевите групи в областта на заетостта. Прогнозната информация за ИКТ сектора също така ще даде насоки за търсещите работа, които планират започването на собствен бизнес. Тези усилия са продължение на работата, извършена в по-ранен проект по ЕФПГ (EGF/2013/001 FI/Nokia), по който бяха изготвени доклади и статистически данни въз основа на телефонни интервюта с предприятията.

               39.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от регламента за ЕФПГ. Тези действия не заместват пасивните мерки за социална закрила.

               40.Финландия предостави поисканата информация относно действията, които са задължителни за засегнатото предприятие по силата на националното право или на колективни споразумения. Те потвърдиха, че финансовото участие от страна на ЕФПГ няма да замени тези действия.

               Прогнозен бюджет

               41.Общите прогнозни разходи са в размер на 2 275 000 EUR, като в тях се включват разходи за персонализирани услуги на стойност 2 172 000 EUR, а разходите за дейности по подготовка, управление, информация, публичност, контрол и докладване са в размер на 103 000 EUR.

               42.Общият размер на поисканото финансово участие от страна на ЕФПГ възлиза на 1 365 000 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (в EUR)

                        Общо прогнозни разходи

                        (в EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Предоставяне на съвети и други подготвителни мерки

                        222

                        400

                        88 800

                        Услуги по наемане на работа и стопански услуги от звено за обслужване

                        500

                        600

                        300 000

                        Обучение и преквалификация

                        145

                        5000

                        725 000

                        Насочване към предприемачество и услуги за нови предприемачи

                        13

                        5000

                        65 000

                        Безвъзмездни средства за започване на предприемаческа дейност

                        19

                        6000

                        114 000

                        Проучвания и посещения на предприятията

                        424

                        1179
                           8

                        500 000

                        Междинен сбор (a):

                        Процент от пакета от персонализирани услуги

                        —

                        1 792 800

                        (82,54 %)

                        Помощи и стимули (действия по член 7, параграф 1, буква б) от Регламента за ЕФПГ):

                        Субсидии за изплащане на възнаграждения

                        62

                        6000

                        372 000

                        Пътни и квартирни надбавки и надбавки за разходи по преместване

                        48

                        150

                        7200

                        Междинен сбор (б):

                        Процент от пакета от персонализирани услуги:

                        —

                        379 200

                        (17,46 %)

                        Действия по член 7, параграф 4 от Регламента за ЕФПГ

                        1. Подготвителни дейности

                        —

                        8000

                        2. Управление

                        —

                        70 000

                        3. Информиране и публичност

                        —

                        20 000

                        4. Дейности по контрол и докладване

                        —

                        5000

                        Междинен сбор (в):

                        Процент от общите разходи:

                        —

                        103 000

                        (4,53 %)

                        Общо разходи (а + б + в):

                        —

                        2 275 000

                        Участие на ЕФПГ (60 % от общия размер на разходите)

                        —

                        1 365 000

               43.Разходите за дейностите, определени в горната таблица като дейности по член 7, параграф 1, буква б) от регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Финландия потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               44.Финландия потвърди, че разходите за инвестиции за самостоятелна заетост, започване на бизнес и придобиване от служителите няма да надхвърлят сумата от 15 000 EUR за бенефициер.

               Период на допустимост на разходите

               45.На 11 август 2014 г. Финландия започна да предоставя персонализирани услуги на бенефициерите от целевата група. Поради това разходите за дейностите, посочени в точки 29—39, следва да бъдат допустими за финансово участие от ЕФПГ от 11 август 2014 г. до 30 януари 2017 г., с изключение на тези за обучение в областта на висшето образование, които ще бъдат допустими за финансово участие от 11 август 2014 г. до 30 юли 2017 г.

               46.На 11 август 2014 г. Финландия започна да покрива административните разходи, свързани с изпълнението на ЕФПГ. Поради това разходите за дейности по подготовка, управление, информация, публичност, контрол и докладване са допустими за финансово участие от ЕФПГ през периода 11 август 2014 г. — 30 юли 2017 г.

               Допълване с действия, финансирани от национални фондове или фондове на Съюза

               47.Източниците на национално предварително финансиране или съфинансиране ще идват основно от бюджетния ред за обществените ведомства по труда от административния клон на Министерството на заетостта и икономиката. Някои услуги ще бъдат финансирани и от оперативните разходи на центровете за икономическо развитие, транспорт и околна среда (центрове ELY) и на службите по заетостта и икономиката. Задачите по техническа помощ ще бъдат финансирани от оперативните разходи на Министерството на заетостта и икономиката и на центровете за икономическо развитие, транспорт и околна среда. Ще бъдат положени усилия от органите на Финландия да се предостави национално предварително финансиране за всички действия и задачи, така че дейностите, подкрепяни от ЕФПГ, да могат да започнат възможно най-скоро и най-ефикасно.

               48.Финландия е в процес на изготвяне на заявление по линия на ЕФПГ в контекста на последвалите съкращения в Microsoft. По начин, подобен на този при лицата, съкратени от Broadcom, съкратените от Microsoft преди това са били наети от Nokia и са работели в същите населени места: Oulu, Tampere, Salo и градската зона на Helsinki. Ще бъдат положени усилия да се използва синергията между тези два проекта.

               49.Проектът на Broadcom по ЕФПГ ще се реализира съвместно с „Трудова мобилност в Европа 2014—2020 г.“, национален проект за развитие на услугите в рамките на Европейския портал за професионална мобилност (EURES). Този проект ще стартира в началото на 2015 г. с помощта на финансиране от ЕСФ и ще бъде координиран от центъра за икономическо развитие, транспорт и околна среда (център ELY) за Северна Карелия.

               50.В рамките на новия програмен период за ЕСФ се подготвя национален пакет от мерки, озаглавен „Модели между дружеството, което наема работници, и това, което ги съкращава“. Целта на този набор от мерки е да се допълнят и развият дейности, свързани с националните структурни промени и сигурността при тази промяна. Целта е да се постигне съвместно разработване на продукти, да се набележат добрите и недобрите практики, да се подобри комуникацията и да се затвърдят добрите резултати от проектите.

               51.Финландия потвърди, че мерките, описани по-горе, за които са отпуснати финансови средства по линия на ЕФПГ, няма да получат паралелно с това финансова подкрепа и от други финансови инструменти на Съюза.

               Процедури за провеждане на консултации с бенефициерите от целевата група или техни представители или със социалните партньори, както и с местните и регионалните органи

               52.Финландия посочи, че координираният пакет от персонализирани услуги е бил изготвен в консултация с представители на бенефициерите от целевата група и социалните и регионалните партньори. На 1 октомври 2014 г. се проведе обсъждане с цел да се планират съответните мерки, които да бъдат включени в регионалните проекти на ЕФПГ. Участие взеха представителите на бенефициерите от целевата група и на извършилото съкращенията дружество, както и много други заинтересовани страни. На събитието бяха представени предложения за проекти по ЕФПГ в региона на Oulu, които са включени в заявлението.

               53.Министерството на заетостта и икономиката свика широка група от заинтересовани страни, която разгледа съкращенията в Broadcom и взе участие в изготвянето на заявлението по ЕФПГ. Тази работна група включва представители на съответните центрове за икономическо развитие, транспорт и околна среда (центрове ELY), които са отговорни за задачите по прилагането и развитието на регионално равнище от страна на централното правителство, както и социалните партньори, представители на Broadcom и други заинтересовани страни.

               54.Центърът за обслужване на клиенти на службите по заетостта и икономическото развитие и центровете за икономическо развитие, транспорт и околна среда си сътрудничат с други заинтересовани страни. Това сътрудничество цели да подкрепи прилагането, планирането и развитието на услугите по наемане на работа и стопанските услуги в публичния сектор. За тази цел е създаден консултативен съвет за услуги по наемане на работа и стопански услуги (TY), който работи в рамките на службата по заетостта и икономическото развитие.

               Системи за управление и контрол

               55.Заявлението съдържа описание на системата за управление и контрол, в което са посочени отговорностите на съответните органи. Финландия уведоми Комисията, че финансовото участие ще бъде управлявано от Министерството на труда и икономиката, което управлява и средствата по линия на ЕСФ. Същото министерство изпълнява функцията на сертифициращ оран. Налице е строго разделение на правомощията и на свързаните с докладването отношения между изпълняващите тези две функции отдели. Функциите по управлението във връзка с ЕФПГ са възложени на департамента по заетостта и предприемачеството, а тези за ЕСФ — на регионалния департамент. Функциите по сертифицирането на двата фонда са възложени на отдела по човешки ресурси и администрация. Министерството е подготвило наръчник, в който са подробно уредени приложимите процедури.

               56.По отношение на одитирането отговорният орган е независимият отдел за вътрешен одит, който работи под прякото ръководство на постоянния секретариат на същото министерство. Функциите, свързани с мониторинга и одитирането, са включени и в обхвата на функциите както на управляващия, така и на сертифициращия орган.

               Ангажименти, поети от засегнатата държава членка

               57.Финландия представи всички необходими гаранции за следното:

               –принципите на равно третиране и недискриминация ще се спазват при достъпа до предложените действия и тяхното изпълнение;

               –спазени са изискванията, определени в националното законодателство и законодателството на ЕС относно колективните съкращения;

               –Broadcom Communications Finland, което продължава дейността си след съкращенията, е спазило правните си задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и ще се избегне всякакво дублиращо финансиране;

               –предложените действия ще допълват действия, финансирани от структурните фондове;

               –финансовото участие по линия на ЕФПГ ще бъде съобразено с процедурните и материалноправните правила на Съюза в областта на държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               58.Както е установено в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  9
               , ЕФПГ не може да надхвърля максималния годишен размер от 150 млн. евро (по цени от 2011 г.).

               59.Като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на целевите бенефициери, предложените действия и прогнозните разходи, Комисията предлага да бъдат мобилизирани средства от ЕФПГ в размер на 1 365 000 EUR, което представлява 60 % от общите разходи за предложените действия, за предоставяне на финансово участие по заявлението.

               60.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета, както е определено в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  10
               .

               Свързани законодателни актове

               61.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 1 365 000 EUR.

               62.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение относно финансовото участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията
                  (заявление от Финландия — EGF/2015/001 FI/Broadcom)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  11
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  12
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) цели да осигурява подкрепа за съкратените работници и самостоятелно заетите лица, чиято дейност е преустановена в резултат на мащабни структурни промени в моделите на световната търговия вследствие на глобализацията, в резултат от продължаващата световна финансова и икономическа криза или в резултат на нова световна финансова и икономическа криза и да се подпомогне реинтеграцията им на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  13
                ЕФПГ не може да надхвърля максимален годишен размер от 150 млн. евро (по цени от 2011 г.).

               (3)На 30 януари 2015 г. Финландия подаде заявление EGF/2015/001 FI/Broadcom за финансово участие от страна на ЕФПГ вследствие на съкращения във Broadcom Communications Finland и при двама негови доставчици или производители надолу по веригата във Финландия. Към него беше предоставена допълнителна информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от посочения регламент.

               (4)Поради това следва да бъдат мобилизирани средства от ЕФПГ за осигуряване на финансово участие в размер на 1 365 000 EUR по подаденото от Финландия заявление.

               (5)С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2015 година се мобилизират средства от Европейския фонд за приспособяване към глобализацията (ЕФПГ) за осигуряването на 1 365 000 EUR под формата на бюджетни кредити за поети задължения и бюджетни кредити за плащания.

               Член 2

               Настоящият регламент влиза в сила в деня на публикуването му в Официален вестник на Европейския съюз. Той се прилага от [датата на приемането му]*.

                  14Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от регламента за ЕФПГ.

                     (3)
                  Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).

                     (4)
                  В съответствие с член 7, параграф 4 от Регламент (EС) № 1309/2013.

                     (5)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (6)
                  https://www.strategyanalytics.com/default.aspx?mod=pressreleaseviewer&a0=5482

                     (7)
                  Long-Term Evolution (LTE) представлява стандарт за високоскоростно предаване на данни чрез безжична комуникация за мобилни телефони и информационни терминали.

                     (8)
                  Закръглена стойност

                     (9)
                  ОВ L 347, 20.12.2013 г., стр. 884.

                     (10)
                  ОВ С 373, 20.12.2013 г., стр. 1.

                     (11)
                  ОВ L 347, 20.12.2013 г., стр. 855.

                     (12)
                  ОВ С 373, 20.12.2013 г., стр. 1.

                     (13)
                  Регламент (ЕС, Евратом) № 1311/2013 на Съвета за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (14)
                   Да се попълни от Парламента преди публикуването в ОВ.


Важна правна забележка

|

52008PC0226

Предложение за решение на Съвета за разрешаване пускането на пазара на продукти, съдържащи, състоящи се или произведени от генетично модифициран памук LLCotton25 (ACS-GHØØ1-3) съгласно Регламент (ЕО) № 1829/2003 на Европейския парламент и на Съвета  /* COM/2008/0226 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 30.4.2008COM(2008) 226 окончателенПредложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифициран памук LLCotton25 (ACS-GHØØ1-3) съгласно Регламент (ЕО) № 1829/2003 на Европейския парламент и на Съвета(единствено немският текст е автентичен)(представена от Комисията)ОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифициран памук LLCotton25, за който е подадена молба за пускане на пазара от Bayer CropScience AG до компетентния орган на Нидерландия на 3 март 2005 г., по силата на Регламент (ЕО) № 1829/2003 относно генетично модифицираните храни и фуражи.Приложеното предложение също така се отнася до пускането на пазара на други продукти, съдържащи или състоящи се от памук LLCotton25, предназначени за същата употреба, както и всеки друг вид памук, с изключение на отглеждането.На 16 април 2007 г. Европейският орган за безопасност на храните даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от памук LLCotton25, както са описани в заявлението, да има неблагоприятно въздействие върху здравето на човека или на животните или върху околната среда.В този контекст, на 12 февруари 2008 г. бе представен за гласуване от страна на Постоянния комитет по хранителната верига и здравето на животните проект за решение на Комисията за разрешаване пускането на пазара на Общността на продукти, съдържащи, състоящи се или произведени от генетично модифициран памук LLCotton25. Комитетът не предостави становище: четиринадесет държави-членки (168 гласа) са гласували за, девет държави-членки (109 гласа) са гласували против, три държави-членки (65 гласа) са се въздържали и една държава-членка (3 гласа) не бе представена.Следователно, съгласно член 35, параграф 2 от Регламент (ЕО) № 1829/2003 и в съответствие с член 5 от Решение 1999/468/EО на Съвета, изменено с Решение 2006/512/EО на Съвета, от Комисията се изисква да представи на Съвета предложение за мерките, които трябва да се вземат, а Съветът разполага с три месеца, за да се произнесе с квалифицирано мнозинство и да уведоми Парламента за това.Предложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифициран памук LLCotton25 (ACS-GHØØ1-3) съгласно Регламент (ЕО) № 1829/2003 на Европейския парламент и на Съвета(единствено немският текст е автентичен) (текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[1], и по-специално член 7, параграф 3 и член 19, параграф 3 от него,като взе предвид предложението на Комисията,като има предвид, че:(1) На 3 март 2005 г. Bayer CropScience AG подаде до компетентния орган на Нидерландия, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от памук LLCotton25 („заявлението“).(2) Заявлението също така обхваща пускането на пазара на други продукти, съдържащи или състоящи се от памук LLCotton25 за същата употреба, както всеки друг вид памук, освен за отглеждането. Следователно, в съответствие с разпоредбите на член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[2] и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО.(3) На 16 април 2007 г. Европейският орган за безопасност на храните (ЕОБХ) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от памук LLCotton25 така, както са описани в заявлението („продуктите“), да има неблагоприятно въздействие върху здравето на човека или на животните или върху околната среда, в рамките на предвидените употреби[3]. В становището си ЕОБХ взе предвид всички специфични въпроси и тревоги, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.(4) По-конкретно, ЕОБХ заключи, че съпоставителният анализ на състава и агрономическите анализи показват, че памук LLCottton25 по същество отговаря на негенетично модифицирания си еквивалент и, следователно не е налице необходимост от допълнителни изследвания за безвредност с лабораторни животни (напр. 90-дневно изследване за токсичност върху плъхове).(5) В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите. Въпреки това, предвид физичните характеристики на семената от памук и начините на превозване, ЕОБХ препоръча, в рамките на процедурите по общо наблюдение, въвеждане на конкретни мерки за активен мониторинг на местата, където се среща див памук, в районите, в които е възможно разпиляване на семена.(6) Планът за мониторинг, представен от заявителя, бе променен, за да се приведе в съответствие с тази препоръка на ЕОБХ.(7) Предвид посочените съображения, следва да се предостави разрешение за продуктите.(8) За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[4].(9) Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003 за храни, хранителни съставки и фуражи, съдържащи, състоящи се или произведени от памук LLCotton25. Все пак, за да се гарантира употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО и други продукти, различни от храни и фуражи, съдържащи или състоящи се от ГМО, за които се изисква разрешение, следва да бъде придружено от ясно обозначение, че въпросните продукти не трябва да бъдат използвани за отглеждане.(10) Аналогично, становището на ЕОБХ не оправдава налагането на специфични условия или ограничения за пускането на пазара и/или специфични условия или ограничения за употребата и търговията, включително изисквания за мониторинг след пускане на пазара или специфични условия за защита на определени екосистеми/околна среда и/или географски райони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.(11) Всяка необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи така, както е предвидено в Регламент (ЕО) № 1829/2003.(12) Член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО[5], определя изискванията за етикетиране за продукти съдържащи или състоящи се от ГМО.(13) Настоящото решение трябва да бъде нотифицирано от Клиринговата къща по биобезопасност на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[6].(14) Постоянният комитет по хранителната верига и здравето на животните не предостави становище в рамките на срока, определен от неговия председател и следователно мерките, предвидени в настоящото решение, трябва да бъдат приети от Съвета,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторНа генетично модифицирания памук ( Gossypium hirsutum ) LLCotton25, посочен в буква б) от приложението към настоящото решение, се дава единният идентификатор ACS-GHØØ1-3, както е предвидено в Регламент (ЕО) № 65/2004.Член 2 РазрешениеСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003, в съответствие с условията, определени в настоящото решение:а) храни и хранителни съставки съдържащи, състоящи се или произведени от памук ACS-GHØØ1-3;б) фуражи, съдържащи, състоящи се или произведени от памук ACS-GHØØ1-3 ;в) продукти, различни от храни и фуражи, съдържащи или състоящи се от памук ACS-GHØØ1-3 за същата употреба, както всеки друг вид памук, с изключение на отглеждането.Член 3 Етикетиране1. За целите на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „памук“.2. Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от памук ACS-GHØØ1-3, посочени в член 2, букви б) и в).Член 4 Мониторинг на въздействията върху околната среда1. Титулярят на разрешението осигурява изготвянето и изпълнението на плана за мониторинг на въздействията върху околната среда, както е определено в буква з) от приложението.2. Титулярят на разрешението предоставя на Комисията годишни доклади относно изпълнението и резултатите от дейностите, посочени в мониторинговите дейности.Член 5 Регистър на ОбщносттаИнформацията в приложението към настоящото решение се вписва в регистъра на Общността за генетично модифицирани храни и фуражи, както е предвидено в член 28 от Регламент (ЕО) № 1829/2003.Член 6 Титуляр на разрешениетоТитуляр на разрешението е Bayer Cropscience AG.Член 7 ВалидностНастоящото решение се прилага за срок от 10 години от датата на неговото нотифициране.Член 8 АдресатиАдресат на настоящото решение е Bayer CropScience AG, Alfred-Nobel-Strasse 50, D - 40789 Monheim am Rhein, Германия.Съставено в Брюксел на […] година.За СъветаПредседателПРИЛОЖЕНИЕа) Заявител и титуляр на разрешението:Име: Bayer CropScience AGАдрес: Alfred-Nobel-Strasse 50, D - 40789 Monheim am Rhein - Germanyб) Обозначение и спецификация на продуктите:(1) Храни и хранителни съставки съдържащи, състоящи се или произведени от памук ACS-GHØØ1-3;(2) Фуражи, съдържащи, състоящи се или произведени от памук ACS-GHØØ1-3 ;(3) Продукти, различни от храни и фуражи, съдържащи или състоящи се от памук ACS-GHØØ1-3 за същата употреба, както всеки друг вид памук, с изключение на отглеждането.Генетично модифицираният памук ACS-GHØØ1-3, както е описан в заявлението, експресира протеина PAT, придаващ поносимост към хербицида амониев глуфосинат.в) Етикетиране:(1) За целите на специфичните изисквания за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „памук“.(2) Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от памук ACS-GHØØ1-3, посочени в член 2, букви б) и в) от настоящото решение.г) Метод на откриване:-  Метод в реално време, присъщ на явлението, основаващ се на полимеразно-верижната реакция (PCR) за количественото определяне на памук ACS-GHØØ1-3.-  Утвърден върху семената от референтната лаборатория на Общността, установена по силата на Регламент (ЕО) № 1829/2003, публикуван на следния адрес: http://gmo-crl.jrc.it/statusofdoss.htm-  Референтен материал: AOCS 0306-A и AOCS 0306-E, достъпни посредством American Oil Chemists Society на следния адрес : http://www.aocs.org/tech/crm/bayer_cotton.cfmд) Единен идентификатор:ACS-GHØØ1-3е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:Клирингова къща по биобезопасност, регистрационен номер: вж. [ попълва се при нотификацията ]ж) Условия или ограничения за пускането на пазара, употребата или търговията на продуктите:Не се изисква.з) План за мониторингПлан за мониторинг на въздействията върху околната среда, съобразен с приложение VII към Директива 2001/18/EО[Връзка: план, публикуван в Интернет ]и) Изисквания за мониторинг след пускане на пазара за употребата на храните за човешка консумация:Не се изисква.Забележка: възможно е в бъдеще да се наложат изменения на връзките за достъп до необходимите документи. Тези изменения ще бъдат общодостъпни чрез актуализиране на регистъра на Общността за генетично модифицираните храни и фуражи. [1] ОВ L 268, 18.10.2003 г., стр. 1. Регламент, изменен с Регламент (EО) № 1981/2006 на Комисията (OВ L 368, 23.12.2006 г., стp. 99).[2] ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).[3] http://www.efsa.europa.eu/EFSA/efsa_locale-1178620753816_1178620785856.htm[4] ОВ L 10, 16.1.2004 г., стр. 5.[5] ОВ L 268, 18.10.2003 г., стр. 24.[6] ОВ L 287, 5.11.2003 г., стр. 1.


|

52010XX1123(01)

Проект — Решение № …/… на Съвета за асоцииране създаден с Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна от … по отношение на разпоредбите относно координацията на системите за социална сигурност, съдържащи се в Евро-средиземноморското споразумение

Официален вестник n° L 306 , 23/11/2010 стр. 2 - 7

		ПроектРешение № …/… на Съвета за асоцииранесъздаден с Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга странаот …по отношение на разпоредбите относно координацията на системите за социална сигурност, съдържащи се в Евро-средиземноморското споразумениеСЪВЕТЪТ ЗА АСОЦИИРАНЕ,като взе предвид Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна [1], и по-специално член 67 от него,като има предвид, че:(1) В членове 65—68 от Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна ("Споразумението") се предвижда координацията на системите за социална сигурност на Мароко и държавите-членки. В член 65 се определят принципите за тази координация.(2) В член 67 от Споразумението се предвижда Съветът за асоцииране да приеме решение за прилагане на принципите, съдържащи се в член 65, преди края на първата година след влизането в сила на споразумението.(3) В цел 29, трето тире от плана за действие ЕС—Мароко, приет от Съвета за асоцииране на 27 юли 2005 г. в контекста на европейската политика за съседство, се призовава за приемане на решение за изпълнение на член 65 от Споразумението.(4) Що се отнася до прилагането на принципа на недискриминация, настоящото решение следва да не предоставя никакви допълнителни права, произтичащи от някои факти или събития, настъпващи на територията на другата договаряща страна, когато такива събития или факти не са взети предвид от законодателството на първата договаряща страна, освен предвиденото право на изнасяне на определени обезщетения.(5) При прилагането на настоящото решение правото на мароканските работници на семейни обезщетения следва да се подчинява на условието членовете на техните семейства да пребивават законно с тези работници в държавата-членка, в която работниците са наети на работа. Настоящото решение не следва да дава право на семейни обезщетения по отношение на членове на семействата, пребиваващи в друга държава, например Мароко.(6) Регламент (ЕО) № 859/2003 на Съвета [2] вече разширява обхвата на разпоредбите на Регламент (ЕИО) № 1408/71 и Регламент (ЕИО) № 574/72 за гражданите на трети държави, които все още не са обхванати от тези разпоредби единствено на основание тяхното гражданство. В Регламент (ЕО) № 859/2003 вече е застъпен принципът за сумиране на натрупаните от марокански работници в различните държави-членки осигурителни периоди по отношение на правото на придобиване на определени обезщетения, посочени в член 65, параграф 2 от споразумението.(7) Може да бъде необходимо да се предвидят специални разпоредби, които да съответстват на специфичните особености на законодателството на Мароко, за да се улесни прилагането на правилата за координация.(8) За гарантиране на гладкото протичане на координацията на системите за социална сигурност на държавите-членки и Мароко е необходимо да се установят специални разпоредби относно сътрудничеството между държавите-членки и Мароко, както и между съответното лице и институцията на компетентната държава.(9) Следва да се приемат преходни разпоредби, за да се защитят лицата, обхванати от настоящото решение, и за да се гарантира, че те не губят права в резултат на влизането му в сила,ПРИЕ НАСТОЯЩОТО РЕШЕНИЕ:ЧАСТ IОБЩИ РАЗПОРЕДБИЧлен 1Определения1. За целите на настоящото решение:а) "споразумение" означава Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна;б) "регламент" означава Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност [3], прилагани в държавите-членки на Европейския съюз;в) "регламент за прилагане" означава Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност [4];г) "държава-членка" означава държава-членка на Европейския съюз;д) "работник" означава:i) за целите на законодателството на държава-членка, лице, осъществяващо дейност като заето лице по смисъла на член 1, буква а) от регламента;ii) за целите на законодателството на Мароко, лице, осъществяващо дейност като заето лице по смисъла на това законодателство;е) "член на семейството" означава:i) за целите на законодателството на държава-членка, член на семейството по смисъла на член 1, буква и) от регламента;ii) за целите на законодателството на Мароко, член на семейството по смисъла на това законодателство;ж) "законодателство" означава:i) по отношение на държавите-членки, законодателство по смисъла на член 1, буква л) от регламента;ii) по отношение на Мароко, съответното законодателство, приложимо в Мароко;з) "обезщетения" означава:i) по отношение на държавите-членки, обезщетения по смисъла на член 3 от регламента;ii) по отношение на Мароко, съответните обезщетения, приложими в Мароко;и) "обезщетения, които могат да бъдат изнасяни" означава:i) по отношение на държавите-членки:- пенсии за старост,- пенсии за преживели лица,- пенсии поради трудови злополуки и професионални болести,- пенсии за инвалидност поради трудови злополуки и професионални болести,по смисъла на регламента, с изключение на специалните парични обезщетения, независещи от вноски, посочени в приложение X към регламента;ii) по отношение на Мароко, съответните обезщетения, предоставяни по законодателството на Мароко, с изключение на специалните парични обезщетения, независещи от вноски, посочени в приложение I към настоящото решение.2. Другите понятия, използвани в настоящото решение, са със значението, определено им:а) по отношение на държавите-членки, в регламента и регламента за прилагане;б) по отношение на Мароко, в съответното законодателство, приложимо в Мароко.Член 2Обхванати лицаНастоящото решение се прилага:а) за работниците, които са граждани на Мароко и които са или са били законно наети на работа на територията на държава-членка, и за които се прилага или е било прилагано законодателството на една или няколко държави-членки, както и за преживелите ги лица;б) за членовете на семейството на работниците, посочени в буква а), при условие че тези членове на семейството пребивават или са пребивавали законно при съответния работник в държавата-членка, в която е нает на работа работникът;в) за работниците, които са граждани на държава-членка и които са или са били законно наети на работа на територията на Мароко и за които се прилага или е било прилагано законодателството на Мароко, и за преживелите ги лица; иг) за членовете на семейството на работниците, посочени в буква в), при условие че тези членове на семейството пребивават или са пребивавали законно при съответния работник, когато той е бил нает на работа в Мароко.Член 3Равно третиране1. Работниците, които са граждани на Мароко и са законно наети на работа в държава-членка, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на държавата-членка, в която са законно наети на работа.2. Работниците, които са граждани на държава-членка и са законно наети на работа в Мароко, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на Мароко.ЧАСТ IIОТНОШЕНИЯ МЕЖДУ ДЪРЖАВИТЕ-ЧЛЕНКИ И МАРОКОЧлен 4Отпадане на правилата за пребиваване1. Обезщетенията, които могат да бъдат изнасяни по смисъла на член 1, параграф 1, буква и), на които имат право лицата, посочени в член 2, букви а) и в), не подлежат на каквото и да било намаляване, изменение, спиране, оттегляне или конфискация по причина на обстоятелството, че бенефициерът пребивава:i) за целите на обезщетение по законодателството на държава-членка, на територията на Мароко; илиii) за целите на обезщетение по законодателството на Мароко, на територията на държава-членка.2. Членовете на семейството на даден работник, посочени в член 2, буква б), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на съответната държава-членка, когато пребивават на територията на Мароко.3. Членовете на семейството на даден работник, посочени в член 2, буква г), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на Мароко, когато тези членове на семейството пребивават на територията на държава-членка.ЧАСТ IIIДРУГИ РАЗПОРЕДБИЧлен 5Сътрудничество1. Държавите-членки и Мароко взаимно си предоставят всякаква информация за промени в техните законодателства, които могат да засегнат изпълнението на настоящото решение.2. За целите на настоящото решение органите и институциите на държавите-членки и на Мароко си предоставят взаимно помощ и действат така, сякаш прилагат своето вътрешно законодателство. Административната помощ, предоставяна от посочените органи и институции, по правило е безплатна. Въпреки това компетентните органи на държавите-членки и на Мароко могат да се споразумеят за възстановяване на някои разходи.3. Органите и институциите на държавите-членки и на Мароко могат, за целите на настоящото решение, да контактуват пряко помежду си, както и с участващите лица или техните представители.4. Институциите и лицата, обхванати от настоящото решение, са длъжни взаимно да си предоставят информация и да си сътрудничат с оглед гарантиране на правилното изпълнение на настоящото решение.5. Съответните лица трябва да информират институциите на компетентната държава-членка или на Мароко, когато последната е компетентната държава, и тези на държавата-членка по пребиваване или на Мароко, когато последната е държавата на пребиваване, колкото е възможно по-скоро за всяка промяна в тяхното лично или семейно положение, която засяга правото им на обезщетения по настоящото решение.6. Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното право. Независимо от това тези мерки са еквивалентни на мерките, които се прилагат в подобни ситуации съгласно вътрешното право, и не правят практически невъзможно или прекомерно трудно за заявителите да упражняват предоставените им по настоящото решение права.7. Държавите-членки и Мароко могат да предвидят национални разпоредби, създаващи условия за проверка на правото на обезщетения, при отчитане на факта, че бенефициерите остават или пребивават извън територията на държавата, където се намира институцията длъжник. Подобни разпоредби са пропорционални, прилагат се без дискриминация на основата на националност и са в съответствие с принципите на настоящото решение. Тези разпоредби се нотифицират на Съвета за асоцииране.Член 6Административни проверки и медицински прегледи1. Настоящият член се прилага за лицата, посочени в член 2 и получаващи посочените в член 1, параграф 1, буква и) обезщетения, които могат да бъдат изнасяни, както и за институциите, отговарящи за изпълнението на настоящото решение.2. Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Мароко, или на територията на Мароко, а институцията длъжник се намира в държава-членка, медицинският преглед се извършва по искане на тази институция от институцията по мястото на престой или пребиваване на бенефициера в съответствие с процедурите, установени в законодателството, прилагано от тази институция.Институцията длъжник информира при необходимост институцията по мястото на престой или пребиваване за всякакви специални изисквания, които да се изпълнят, и за това какво да включва медицинският преглед.Институцията по мястото на престой или пребиваване изпраща доклад до институцията длъжник, която е поискала медицинския преглед.Институцията длъжник си запазва правото да поиска бенефициерът да бъде прегледан от лекар по неин избор на територията, на която е мястото на престой или пребиваване на лицето, което получава обезщетения или претендира за такива, или в държавата, където се намира институцията длъжник. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.3. Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Мароко, или на територията на Мароко, а институцията длъжник се намира в държава-членка, административната проверка се извършва по искане на институцията длъжник от институцията по мястото на престой или пребиваване на бенефициера.Институцията по мястото на престой или пребиваване изпраща доклад до институцията длъжник, която е поискала административната проверка.Институцията длъжник си запазва правото да поиска да бъде извършен преглед на положението на бенефициера от професионалист по неин избор. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.4. Една или няколко държави-членки и Мароко могат да се споразумеят за други административни разпоредби, при условие че уведомят Съвета за асоцииране за това.5. По изключение от принципа за безплатна административна взаимопомощ по член 5, параграф 2 от настоящото решение действителният размер на разходите за проверките, посочени в параграфи 2 и 3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.Член 7Прилагане на член 90 от споразумениетоЧлен 90 от споразумението се прилага, ако някоя от страните счита, че другата страна не е спазила задълженията, установени в членове 5 и 6.Член 8Специални разпоредби за прилагането на законодателството на МарокоСъветът за асоцииране може, ако е необходимо, да установи специални разпоредби за прилагането на законодателството на Мароко в приложение II.Член 9Административни процедури от съществуващи двустранни споразуменияАдминистративните процедури, съдържащи се в съществуващи двустранни споразумения между държава-членка и Мароко, могат да продължат да се прилагат, при условие че тези процедури не се отразяват неблагоприятно на установените с настоящото решение права или задължения на съответните лица.Член 10Споразумения, допълващи процедурите за изпълнението на настоящото решениеЕдна или повече държави-членки и Мароко могат да сключват споразумения, предназначени да допълнят административните процедури за изпълнението на настоящото решение, особено във връзка с предотвратяването на измами и грешки и борбата с тях.ЧАСТ IVПРЕХОДНИ И ЗАКЛЮЧИТЕЛНИ РАЗПОРЕДБИЧлен 11Преходни разпоредби1. Права съгласно настоящото решение не се придобиват за периода преди датата на неговото влизане в сила.2. При спазване на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.3. Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизането в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.4. Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие от датата на влизане в сила на настоящото решение и не може да има позоваване на законодателството на която и да е държава-членка или на Алжир относно лишаване от права или погасяването им по давност срещу съответните лица.5. Ако искането, посочено в параграф 3, е подадено след изтичането на две години от датата на влизане в сила на настоящото решение, правата, от които не са били лишени, или правата, които не са погасени по давност, се смятат за възникнали от датата на подаване на искането при спазване на всякакви по-благоприятни разпоредби на законодателството на която и да е държава-членка или на Мароко.Член 12Приложения към настоящото решение1. Приложенията към настоящото решение са неразделна част от него.2. По искане на Мароко приложенията могат да бъдат изменяни с решение на Съвета за асоцииране.Член 13Влизане в силаНастоящото решение влиза в сила на първия ден от първия месец след датата на публикуването му в Официален вестник на Европейския съюз.Съставено в … на …За Съвета за асоцииранеПредседател[1] ОВ L 70, 18.3.2000 г., стр. 2.[2] ОВ L 124, 20.5.2003 г., стр. 1.[3] ОВ L 166, 30.4.2004 г., стр. 1.[4] ОВ L 284, 30.10.2009 г., стр. 1.--------------------------------------------------ПРИЛОЖЕНИЕ IСПИСЪК НА МАРОКАНСКИТЕ СПЕЦИАЛНИ ПАРИЧНИ ОБЕЗЩЕТЕНИЯ, НЕЗАВИСЕЩИ ОТ ВНОСКИ…--------------------------------------------------ПРИЛОЖЕНИЕ IIСПЕЦИАЛНИ РАЗПОРЕДБИ ЗА ПРИЛАГАНЕТО НА ЗАКОНОДАТЕЛСТВОТО НА МАРОКО…--------------------------------------------------


				|

		52012PC0766

			Предложение за РЕШЕНИЕ НА СЪВЕТА за предоставяне на разрешение на Кралство Нидерландия да приложи мярка за дерогация от член 193 от Директива 2006/112/ЕО относно общата система на данъка върху добавената стойност /* COM/2012/0766 final - 2012/0355 (NLE) */

			   	ОБЯСНИТЕЛЕН МЕМОРАНДУМ
1.           КОНТЕКСТ НА ПРЕДЛОЖЕНИЕТО
Основания и цели на предложението
В съответствие с член 395,
параграф 1 от Директива 2006/112/ЕО на Съвета от 28 ноември
2006 г. относно общата система на данъка върху добавената стойност
(наричана по-долу „Директивата за ДДС“) Съветът, произнасяйки се с единодушие
по предложение на Комисията, може да разреши на всяка държава членка да прилага
специални мерки за дерогация от разпоредбите на посочената директива с цел
опростяване на процедурата за облагане с ДДС или предотвратяване на определени
форми на укриване и избягване на данъци.
С писма, заведени в Комисията на 12 юли
2012 г. и на 4 октомври 2012 г., Кралство Нидерландия (наричано
по-долу „Нидерландия“) поиска разрешение да приложи мярка за дерогация от
член 193 от Директивата за ДДС. В съответствие с член 395,
параграф 2 от Директивата за ДДС, с писмо от 17 октомври 2012 г.
Комисията информира останалите държави членки за отправеното от Нидерландия
искане. С писмо от 19 октомври 2012 г. Комисията уведоми Нидерландия,
че разполага с пълната информация, необходима според нея за оценка на искането.
Общ контекст
По принцип лице — платец на данъка върху
добавената стойност на данъчните органи, по силата на член 193 от
Директивата за ДДС е данъчно задълженото лице, което доставя стоките. Целта на
дерогацията, поискана от Нидерландия, е отговорността за плащане на данъка да
бъде прехвърлена върху данъчно задълженото лице, на което се доставят стоките,
но само при определени условия и изключително за определени продукти, а именно
мобилни телефони и устройства с интегрални схеми, конзоли за видеоигри и
преносими персонални компютри.
Според Нидерландия значителен брой търговци в
тези търговски отрасли укриват данъци, като не плащат ДДС на данъчните органи
след продажбата на продуктите. Тези техни клиенти обаче, които са данъчно
задължени лица с право на приспадане на данъчен кредит и на които е издадена
редовна фактура, могат да поискат приспадане на данъчен кредит. В
най-драстичните случаи на укриване на данъци едни и същи стоки се препродават
неколкократно по схемата „верижна измама“, без да се плаща ДДС на данъчните
органи. В такива случаи, като се определя получателят на стоките за лице —
платец на ДДС, с дерогацията се премахва възможността за прилагане на тази
форма на укриване на данъци.
Исканата дерогация по отношение на мобилните
телефони и устройствата с интегрални схеми е много сходна с дерогацията,
предоставена на Австрия, Германия, Италия и Обединеното кралство чрез Решение
за изпълнение на Съвета 2010/710/ЕС от 22 ноември 2010 г. Въз основа
на проверките на нидерландската Служба за фискално разузнаване и разследване
(Fiscale Inlichtingen- en Opsporingsdienst (FIOD) Нидерландия също така
констатира изместване на измамите към конзоли за видеоигри, преносими компютри
и таблети и поиска тези продукти да се добавят към разрешението за дерогация. С
въвеждането на достатъчно висок праг от 10 000 EUR следва да се
предотврати изместването на измамите върху търговията на дребно.
В същото време обаче Нидерландия признава, че
отделни дерогации с постоянно увеличаващ се обхват не могат да представляват
задоволително дългосрочно решение на обхващащия целия ЕС проблем с измамите.
Следователно Нидерландия прие дерогацията да се прилага само за кратък период
от време и да изтече едновременно с горепосочената дерогация, а именно на
31 декември 2013 г., за да се даде възможност за въвеждане на
алтернативна и по-хармонизирана политика за борба с измамите с ДДС в бъдеще.
В този контекст следва да се направи препратка
към Предложението на Комисията (COM(2009) 511) за изменение на Директивата
за ДДС, за да се даде възможност на всички заинтересовани държави членки да
прилагат целево самоначисляване по отношение на определени стоки и услуги, при
които съществува риск от измами, без да е необходимо да се иска дерогация. Това
предложение беше частично прието с Директива 2010/23/ЕС на Съвета от
16 март 2010 г., която обаче се ограничава само до самоначисляването
на квоти за емисии на парникови газове. В свое изявление в протокола Съветът се
ангажира да продължи обсъжданията по другите части на предложението.
Комисията е на мнение, че единствената мярка,
която може да бъде ефективна на равнище ЕС в тази област, е приемането на
посоченото предложение, а не базиран на индивидуални дерогации откъслечен
подход, чието въздействие върху други държави членки може да бъде значително.
Поради тази причина Комисията призовава Съвета незабавно да поднови тези
преговори.
В комбинация с Предложението за механизъм за
бързо реагиране (COM(2012) 428) ще бъдат взети мерки срещу измамите с ДДС
както в краткосрочен, така и в дългосрочен план.
2.           РЕЗУЛТАТИ ОТ КОНСУЛТАЦИИТЕ СЪС
ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
Консултация със заинтересованите страни
Не се прилага.
Оценка на въздействието
Целта на предложението за решение е борба с
укриването на ДДС и следователно се очаква да има положително въздействие върху
приходите от ДДС.
При все това мерките ще окажат въздействие
върху предприятията, доколкото те ще бъдат различни от тези, които се прилагат
за нормалните доставки на стоки. Това ще доведе до усложняване на
счетоводството за предприятията, които не търгуват единствено със стоките,
които са предмет на дерогацията. Въвеждането на предвидените механизми за
контрол ще е свързано също така с налагането на допълнителни задължения върху
съответния бизнес сектор. Следователно е ясно, че с посочената дерогация не се
постига опростяване, както е предвидено в член 395, а само предотвратяване
на укриването на данъци.
3.           ПРАВНИ ЕЛЕМЕНТИ НА ПРЕДЛОЖЕНИЕТО
Обобщение на предлаганите мерки
Предоставяне на разрешение на Нидерландия да
прилага мярка за дерогация от член 193 от Директивата за ДДС по отношение
на използването на механизма за самоначисляване за вътрешните доставки на
определени стоки.
4.           ОТРАЖЕНИЕ ВЪРХУ БЮДЖЕТА
Предложението няма отрицателно въздействие
върху бюджета на ЕС.
5.           НЕЗАДЪЛЖИТЕЛНИ ЕЛЕМЕНТИ
Предложението включва клауза за изтичане на
срока на действие.
2012/0355 (NLE)
Предложение за
РЕШЕНИЕ НА СЪВЕТА
за предоставяне на разрешение на Кралство
Нидерландия да приложи мярка за дерогация от член 193 от Директива 2006/112/ЕО
относно общата система на данъка върху добавената стойност
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането
на Европейския съюз,
като взе предвид Директива 2006/112/ЕО на
Съвета от 28 ноември 2006 г. относно общата система на данъка върху
добавената стойност[1],
и по-специално член 395, параграф 1 от нея,
като взе предвид предложението на Европейската
комисия,
като има предвид, че:
(1)       С писма, заведени в Комисията
на 12 юли 2012 г. и на 4 октомври 2012 г., Нидерландия
поиска разрешение да въведе специална мярка за дерогация от член 193 от
Директива 2006/112/ЕО по отношение на лицето — платец на данъка
върху добавената стойност (ДДС).
(2)       В съответствие с
член 395, параграф 2 от Директива 2006/112/ЕО, с писмо от
17 октомври 2012 г. Комисията информира останалите държави членки за
отправеното от Нидерландия искане. С писмо от 19 октомври 2012 г.
Комисията съобщи на Нидерландия, че разполага с пълната информация, необходима
според нея за разглеждане на искането.
(3)       Съгласно член 193 от
Директива 2006/112/ЕО лице — платец на ДДС, е по принцип данъчно задълженото
лице, което доставя стоките или услугите. Целта на дерогацията, поискана от
Нидерландия, е при дадени обстоятелства получателят на доставката на някои
стоки да е и платец на ДДС по отношение на определени продукти, а именно
мобилни телефони, устройства с интегрални схеми, конзоли за видеоигри и
преносими персонални компютри.
(4)       Според Нидерландия значителен
брой търговци в тези отрасли участват в дейности с цел измама като извършват
продажба на тези продукти, без да заплащат ДДС на данъчните органи. Техните
клиенти обаче имат право на приспадане на данъчен кредит, тъй като разполагат с
редовна фактура. В най-драстичните случаи стоките се препродават неколкократно
по схемата „верижна измама“, без да се плаща ДДС. В този контекст
нидерландската следствена служба констатира изместване на измамите от мобилни
телефони и устройства с интегрални схеми към конзоли за видеоигри и преносими
персонални компютри. В такива случаи, като се определя получателят на стоките
за лице — платец на ДДС, с дерогацията се премахва възможността за използване
на тази форма на незаконно укриване на данъци.
(5)       С цел да гарантира
ефективното действие на дерогацията и да не позволи изместването на укриване на
данъци към търговията на дребно или към други продукти, Нидерландия ще въведе
подходящи изисквания за контрол и отчетност. В допълнение, минималният праг
следва да намали риска от изместване на измамите към сектора на търговията на
дребно.
(6)       Разрешението следва да бъде
краткосрочно, тъй като продължава да съществува неяснота, по-специално по
отношение на възможното въздействие на механизма за самоначисляване върху
функционирането на системата на ДДС в прилагащите го или в други държави
членки. Крайната дата съвпада с датата на изтичане на сходните дерогации,
предоставени по отношение на мобилни телефони и устройства с интегрални схеми,
така че да се даде възможност за разработване на по-сложна и по-хармонизирана
политика за борба с измамите в бъдеще.
(7)       Дерогацията няма да окаже
отрицателно въздействие върху формираните от ДДС собствени ресурси на
Европейския съюз,
ПРИЕ НАСТОЯЩОТО РЕШЕНИЕ:
Член 1
Чрез дерогация от член 193 от
Директива 2006/112/ЕО на Нидерландия се разрешава да определи за лице —
платец на ДДС, данъчно задълженото лице, на което се доставят следните стоки:
а).......... мобилни телефони, които са
устройства, изработени или приспособени за употреба във връзка с лицензирана
мрежа и работещи на определени честоти, независимо дали имат или нямат друга
употреба;
б).......... устройства с интегрални схеми, като
микропроцесори и централни процесори, преди интегрирането им в продукти,
предназначени за крайния потребител;
в).......... конзоли за игри, които поради
своите характеристики и основни функции са предназначени за видеоигри и други
компютърни игри, независимо дали имат или нямат друга употреба;
г)........... преносими компютри и таблети.
Дерогацията се прилага по отношение на
доставките на стоки, при които облагаемата сума е равна на или по-голяма от
10 000 EUR.
Член 2
Дерогацията, предвидена в член 1, подлежи
на условието Нидерландия да въведе подходящи и ефективни изисквания за контрол
и отчетност на доставящите стоките данъчно задължени лица, за които се отнася
прилагането на механизма за самоначисляване на ДДС съгласно настоящото решение.
Член 3
Настоящото решение влиза в сила в деня на
нотифицирането му.
Срокът на действие на настоящото решение
изтича в деня на влизане в сила на правилата на Съюза, които позволяват на
всички държави членки да приемат такива мерки за дерогация от член 193 от
Директива 2006/112/ЕО, но най-късно на 31 декември 2013 г.
Член 4
Адресат на настоящото решение е Кралство
Нидерландия.
Съставено в Брюксел на […] година.
                                                                       За
Съвета
                                                                       Председател
[1]               ОВ L 347, 11.12.2006 г., стр. 1.


               ЕВРОПЕЙСКА КОМИСИЯ
            Брюксел, 15.2.2016
            COM(2016) 71 final
            2016/0043(NLE)
            Предложение за
            РЕШЕНИЕ НА СЪВЕТА
            относно насоки за политиките за заетост на държавите членки

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               В договора за функционирането на ЕС се предвижда, че държавите членки трябва да разглеждат своите икономически политики и насърчаването на заетостта като въпроси от общо значение и да ги координират в рамките на Съвета. В два отделни члена на Договора се постановява, че Съветът трябва да приеме общи насоки за икономическата политика (член 121) и насоки за заетостта (член 148), като се посочва, че насоките за заетостта трябва да са съвместими с общите икономически насоки. Въз основа на това правно основание насоките за заетостта и за икономическите политики са представени като два отделни, но неразривно свързани правни инструмента:

               –Препоръка на Съвета относно общите насоки за икономическите политики на държавите членки и на Съюза — част I от интегрираните насоки „Европа 2020“;

               –Решение на Съвета относно насоки за политиките за заетостта на държавите членки — част II от интегрираните насоки „Европа 2020“.

               Тези насоки, прилагани посредством посочените по-горе законодателни инструменти, представляват интегрираните насоки за изпълнение на стратегията „Европа 2020“. Насоките за заетостта бяха приети на 5 октомври 2010 г. и съгласно предвиденото в решението за приемането им те следва да осигурят съсредоточаване на усилията върху прилагането на политиката.

               Общите цели и приоритети, изразени в насоките за политиките за заетостта, се запазват. По силата на член 148, параграф 2 тяхната актуалност за 2016 г. трябва да бъде потвърдена с решение на Съвета след провеждането на консултации с Европейския парламент, Европейския икономически и социален комитет, Комитета на регионите и Комитета по заетостта.

               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               Не се прилага

               3.ПРАВНИ ЕЛЕМЕНТИ НА ПРЕДЛОЖЕНИЕТО

               ОВ L 268, 15.10.2015 г., стр. 28.

               2016/0043 (NLE)

               Предложение за

               РЕШЕНИЕ НА СЪВЕТА

               относно насоки за политиките за заетост на държавите членки

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 148, параграф 2 от него,

               като взе предвид предложението на Европейската комисия,

               като взе предвид становището на Европейския парламент
                  1
               ,

               като взе предвид становището на Комитета по заетостта,

               като взе предвид становището на Европейския икономически и социален комитет
                  2
               ,

               като взе предвид становището на Комитета на регионите
                  3
               ,

               като има предвид, че:

               (1)В член 145 от Договора за функционирането на Европейския съюз (ДФЕС) се предвижда, че държавите членки и Съюзът работят за изработването на координирана стратегия за заетостта, и по-специално за развитието на квалифицирана, обучена и адаптивна работна сила, както и на пазари на труда, които да могат да реагират бързо на икономическите промени, с оглед постигането на целите, изброени в член 3 от Договора за Европейския съюз (ДЕС).

               (2)Предложената от Комисията стратегия „Европа 2020“ предоставя на Съюза възможността да ориентира икономиката си в посока на интелигентен, устойчив и приобщаващ растеж, съпътстван от висока степен на заетост, производителност и социално сближаване. В съответните насоки са определени пет водещи цели — общите цели, от които държавите членки се ръководят в своите действия и които са съобразени с техните различни изходни позиции и различните обстоятелства на национално равнище, както и с позициите на Съюза и условията в него. Европейската стратегия по заетостта играе водеща роля за изпълнението на целите на новата стратегия в областта на заетостта и пазара на труда.

               (3)Интегрираните насоки са в съответствие със заключенията на Европейския съвет. В тях се отправят точни указания към държавите членки във връзка с разработването на националните програми за реформи и изпълнението на реформите, обръща се внимание на взаимозависимостта между държавите членки и е осигурено съответствие с Пакта за стабилност и растеж. Насоките за заетостта следва да бъдат основа за всички специфични за отделните държави препоръки, които Съветът евентуално би отправил към държавите членки съгласно член 148, параграф 4 от ДФЕС, успоредно със специфичните за отделните държави препоръки, отправени към тях съгласно член 121, параграф 2 от посочения договор. Въз основа на насоките за заетостта следва да се изготвя и съвместният доклад за заетостта, който Съветът и Европейската Комисия ежегодно изпращат до Европейския съвет.

               (4)Прегледът на националните програми за реформи, включени в съвместния доклад за заетостта, показва, че държавите членки следва да продължат да полагат максимални усилия в следните приоритетни области: увеличаване на участието на пазара на труда и намаляване на структурната безработица, развиване на квалифицирана работна сила в съответствие с нуждите на пазара на труда и насърчаване на качеството на работните места и ученето през целия живот, подобряване на резултатите на системите за образование и обучение на всички равнища и увеличаване на участието във висшето образование, насърчаване на социалното приобщаване и борба с бедността.

               (5)Държавите членки следва да проучат възможността да използват Европейския социален фонд при изпълнението на насоките за заетостта,

               ПРИЕ НАСТОЯЩОТО РЕШЕНИЕ:

               Член 1

               Насоките относно политиките за заетост на държавите членки, определени в приложението към решението на Съвета от 5 октомври 2015 г. относно насоките за политиките за заетост на държавите членки
                  4
               , се запазват и през 2016 г., а държавите членки се съобразяват с тях по отношение на своите политики за заетост.

               Член 2

               Адресати на настоящото решение са държавите членки.

               Съставено в Брюксел на  година.

                     За Съвета

                     Председател

                     (1)
                  OВ C […], […] г., стр. […].

                     (2)
                  OВ C […], […] г., стр. […].

                     (3)
                  OВ C […], […] г., стр. […].

                     (4)
                  Решение (ЕС) 2015/1848 на Съвета от 5 октомври 2015 г. относно насоки за политиките по заетостта на държавите членки за 2015 г. (ОВ L 268, 15.10.2015 г., стр. 28).